stanford-oval/wikipedia huggingface dataset:
Wiltshire

Wiltshire
| --- | --- |
Sijainti:  Lounais-Englanti Englanti Yhdistynyt kuningaskunta
Pääkaupunki:  Trowbridge (en) 
Pinta-ala:  3 490 km2  (2016) 
Hallinnolliset osat:  Wiltshire (d) Swindon (d) 
Väkiluku:  727 000  as.  (2020) 
Asukastiheys:  209  as./km2  (2020)
NUTS:  UKK15 
Verkkosivusto:  www.wiltshire.gov.uk 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Wiltshire on muodollinen ja historiallinen kreivikunta Lounais-Englannissa. Hallinnollisesti se on jakautunut Wiltshiren ja Swindonin yhtenäishallintopiireihin, joista ensimmäinen oli hallinnollinen kreivikunta vuoteen 2009 asti. Hallinnollisena keskuksena toimii Trowbridgen kaupunki kreivikunnan länsiosassa. Vuonna 2020 kreivikunnan alueella arvioitiin elävän noin 727 000 ihmistä.
Wiltshire tunnetaan monista esihistoriallisista jäänteistään kuten Stonehengestä ja Aveburystä sekä kalkkikivikukkulaan kaiverretuista valkoisista hevosista.
Wiltshire on enimmäkseen maaseutua, alavaa kalkkikivimaata.
Hallinto

Wiltshiren muodolliseen kreivikuntaan kuuluvat seuraavat kaksi hallinnollisesti itsenäistä yhtenäishallintopiiriä:
| Hallinnon taso | Väkiluku (2020) | Lähde | Kartalla |
| --- | --- | --- | --- |
| Wiltshire * | 504 000 |  | 1 |
| Swindonin kaupunkipiiri * | 223 000 |  | 2 |
* Yhtenäishallintopiiri
Wiltshiren aluehallinto
1. taso: Hallintopiirit
2. taso: Kunnat
Väestö

Vuonna 2020 Wiltshiren muodollisessa kreivikunnassa oli noin 727 000 asukasta ja seuraavat yli kymmenentuhannen asukkaan asutuskeskukset:
| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Swindon | Swindon | 193 000 |  |
| Salisbury | Wiltshire | 46 000 |  |
| Trowbridge | Wiltshire | 44 000 |  |
| Chippenham | Wiltshire | 35 000 |  |
| Melksham | Wiltshire | 20 000 |  |
| Devizes | Wiltshire | 19 000 |  |
| Calne | Wiltshire | 19 000 |  |
| Westbury | Wiltshire | 18 000 |  |
| Warminster | Wiltshire | 18 000 |  |
| Corsham | Wiltshire | 14 000 |  |
| Wootton Bassett | Wiltshire | 13 000 |  |
| Tidworth | Wiltshire | 12 000 |  |
| Amesbury | Wiltshire | 12 000 |  |
| Bulford Camp | Wiltshire | 11 000 |  |
Tunnukset > Nimikkokukka

Vuonna 2004 Wiltshiren nimikkokukaksi valittiin palokilinkämmekkä Plantlife International -järjestön pitämässä yleisöäänestyksessä.
Aiheesta muualla

Kuvia tai muita tiedostoja aiheesta Wiltshire Wikimedia Commonsissa
BBC Wiltshire (Arkistoitu – Internet Archive)
Lounais-Englannin hallintopiirit
| --- | --- |
Bristol:  Bristol
Cornwall:  Cornwall • Isles of Scilly
Devon:  East Devon • Exeter • Mid Devon • North Devon • Plymouth • South Hams • Teignbridge • Torbay • Torridge • West Devon
Dorset:  Bournemouth, Christchurch and Poole • Dorset
Gloucestershire:  Cheltenham • Cotswold • Forest of Dean • Gloucester • South Gloucestershire • Stroud • Tewkesbury
Somerset:  Bath and North East Somerset • Mendip • North Somerset • Sedgemoor • South Somerset • Taunton Deane • West Somerset
Wiltshire:  Swindon • Wiltshire
Koulukaverit

Koulukaverit -yhteisö (www.koulukaverit.com) oli marraskuussa 2002 perustettu yhteisösivu, jolla oli enimmillään yli 900 000 käyttäjää. Palvelun avulla pystyi etsimään vanhoja kavereita kaikista Suomen kouluista joko kirjautumalla omaan kouluun tai käyttämällä apuna oppilashakua.
Koulukaverit-palvelun käyttö perustui käyttäjän henkilökohtaiseen kouluhistoriaan. Tästä syystä palvelun käyttö edellytti rekisteröitymistä. Täyttämällä palvelun profiilikortin pystyi jakamaan muiden kanssa omat mielenkiinnon kohteensa ja linkittämään profiilin muihin sosiaalisiin medioihin.
Koulukaverit-sivustolla pystyi:
muistelemaan koulu- tai opiskeluaikaisia asioita keskustelu- ja tarinapalstalla
katselemaan kouluaiheisia kuvia
järjestämään luokkakokouksia
ottamaan yhteyttä vanhoihin koulukavereihin.
Palvelu siirtyi vuoden 2003 alussa Elisan portaaliin. Sen rinnalle perustettiin samalla periaatteella toimiva Inttikaverit-sivusto.
Koulukaverit-sivusto suljettiin kesäkuussa 2021. Inttikaverit.com oli suljettu jo noin kymmenen vuotta aiemmin.
Kreuzspiel

Kreuzspiel on Karlheinz Stockhausenin vuonna 1951 säveltämä musiikkiteos, joka esiintyy Stockhausenin teosluettelossa numerona 1/7. Stockhausen piti sitä ensimmäisenä aitona sävellyksenään, ja sitä edeltäviä teoksia vain tyyliharjoituksina. Sävellyksen virikkeitä olivat Olivier Messiaenin Mode de valeurs et d’intensités ja Karel Goeyvaertsin Sonaatti kahdelle pianolle.
Käännös suomeksi
Zeiselin luku

Zeiselin luku on neliövapaa kokonaisluku k. jolla on vähintään kolme kaavalla
muodostettua alkulukutekijää. Kaavassa a ja b ovat kokonaislukuvakioita ja x on zeiselin luvun tekijöiden indeksiluku, järjestettynä pienimmästä suurimpaan. Merkitään  p_{0}=1. Muutama ensimmäinen Zeiselin luvuista ovat
Annetulle esimerkille, 1729, a = 1 ja b = 6, ja sen alkulukutekijät ovat 7, 13 ja 19.
Aiheesta muualla

Sloane Sequence A051015 (englanniksi)
MathWorld (englanniksi)
MathPages (englanniksi)
Winchester (kivääri)

Winchester Model 1873.
”Annie mestariampujana” tunnettu Annie Oakley Winchester-kiväärin kanssa Buffalo Bill’s Wild West shown mainoksessa 1880-luvulla.
Buffalo Bill Winchester Model 1873:n kanssa vuonna 1903.
Winchester on yleisnimitys yhdysvaltalaisen Winchester Repeating Arms Companyn valmistamille kivääreille, ja sillä useimmin tarkoitetaan vuosina 1866–2006 valmistettuja putkimakasiinisia vipulukkokiväärimalleja. Yhtiön muista kiväärimalleista tunnetuin on vuosina 1936–2006 valmistettu Model 70 -pulttilukkokivääri.
Vuonna 1860 perustettu New Haven Arms Company muutti nimensä vuonna 1866 perustajansa Oliver Fisher Winchesterin (30. marraskuuta 1810 – 11. joulukuuta 1880) mukaan Winchester Repeating Arms Companyksi. Yhtiö jatkoi aiemman Henry-kiväärin valmistusta parannettuna Winchester Model 1866 -"reperteri"kiväärinä.
Model 1866 sai seuraajikseen 1873-, 1876-, 1886-, 1892-, 1894- ja 1895-mallit.
Ne olivat yleisesti käytössä Yhdysvalloissa 1800-luvun loppupuolella ja Winchester hallitsi Yhdysvaltain kiväärimarkkinoita vuosikymmenien ajan tuomalla tarjolle jatkuvasti parannettuja malleja. Winchester-kivääreistä käytetään usein nimitystä the gun that won the West (suom. ase joka valloitti Lännen) johtuen niiden suunnattomasta suosiosta kyseisenä aikana ja myös myöhemmästä yleisyydestä lännenelokuvissa.
Model 1866

Model 1866 on ensimmäinen Winchester-tuotenimellä valmistettu kivääri. Aiempaan Henry-kivääriin perustuvan ’66-mallin runko oli tehty ”asemetalliksi” (engl. gunmetal) kutsutusta pronssiseoksesta. Sen messinginvärin vuoksi kivääri sai lisänimen ”Yellow Boy” (suom. Keltainen poika).
.44 Henry -kaliiperista reunasytytteistä patruunaa käyttävää kivääriä valmistettiin vuosina 1866–1898 lähes 160 000 kappaletta. Sitä valmistettiin 20″ piipulla varustettuna karbiinina, 24 tuuman piipulla varustettuna kiväärinä ja 27 tuuman piipulla varustettuna muskettina. Ensimmäisessä tuotantomallissa runko oli samanlevyinen koko mitaltaan, mutta 2., 3. ja 4. mallissa rungon etuosa on leveämpi paksumman etutukin vuoksi.
Suurin parannus Henry-kivääriin nähden oli Nelson Kingin patentoima latausportti rungon oikeassa kyljessä ja ampujan kättä kuumalta piipulta suojaava etutukki. Henry-kivääriä ladattaessa putkimakasiinin jousi painettiin kokoon makasiiniputken alapuolella sijaitsevalla vivulla ja patruunat pudoteltiin suojaputkessa olevasta aukosta makasiiniin. Tämän vuoksi Henry-kiväärissä ei ollut etutukkia ja pöly, hiekka ja muu roska pääsi latausvivun urasta makasiiniin.
Model 1873

Model 1873 oli tuotannossa vuoteen 1919 ja sitä valmistettiin noin 720 000 kappaletta. 
Kiväärin runko tehtiin raudasta vuoteen 1884 asti, jolloin siirryttiin teräsrunkoon. Kiväärin standardikaliiperi oli .44 WCF (Winchester central fire, keskisytytteinen patruuna) (.44-40), vuonna 1879 valmistukseen tuli .38 WCF (.38-40), 1882 .32 WCF (.32-20), ja vuonna 1884 .22 long, erikoistilauksesta myös .22 extra long. Model 1873 oli saatavilla 20 tuuman piipulla varustettuna karbiinina, 24 tuuman piipulla varustettuna kiväärinä ja 30 tuuman piipulla varustettuna muskettina.
Aseen etuna oli sen pesittäminen samoille kaliipereille, joille muun muassa Colt, Remington ja Smith & Wesson valmistivat revolvereita, joten aseen ostaja pystyi halutessaan käyttämään sekä kiväärissään että revolverissaan samoja patruunoita. Tämän vuoksi Winchester ’73:t eivät toisaalta olleet erityisen tehokkaita tai pitkälle kantavia kivääreitä, vaan paremminkin pistoolikarbiineita.
Model 1876

Yhdysvaltain satavuotisjuhlavuonna markkinoille tullut, siitä Centennial Rifle -lisänimen saanut Model 1876 oli edeltäjiään vahvarakenteisempi ja pesitetty .45-75 W.C.F., .45-60 W.C.F., .40-60 W.C.F. ja .50-95 Express -kiväärikaliipereille. Asetta valmistettiin vuosien 1876 ja 1898 välillä 63 871 kappaletta.
Model ’76 oli saatavilla 22 tuuman piipulla varustettuna karbiinina ja suurriistakiväärinä, 28 tuuman piipulla varustettuna kiväärinä ja 32 tuuman piipulla varustettuna muskettina.
Tunnetuimpia Model 1876:n käyttäjiä olivat Kanadan ratsupoliisi ja Yhdysvaltain presidentti Theodore Roosevelt.
Model 1886

Model 1886 oli ensimmäinen John Moses Browningin Winchesterille suunnittelemista vipulukkokivääreistä. Sitä valmistettiin .45-70 Government, .45-90 W.C.F., .40-82 W.C.F., .40-65 W.C.F., .38-56 W.C.F., .50-110 Express, .38-70 W.C.F., .40-70 W.C.F., .50-100-450 Express ja .33 W.C.F. -kiväärikaliipereissa karbiini-, kivääri- ja muskettimalleina. Asetta valmistettiin vuosien 1886 - 1935 välillä lähes 160 000 kappaletta.
Aiheesta muualla

Wikimedia Commonsissa on kuvia tai muita tiedostoja aiheesta .
The Winchester Arms Collectors Association
Brief History of The Winchester Repeating Arms Company (Arkistoitu – Internet Archive)
Billy the Kid ja Model 1873 noin vuonna 1879/1880. Aseen avulla voitiin todistaa alkuperäinen kuva peilikuvaksi. Tässä korjattu kuva.
XKeyscore

Xkeyscore -ohjelman logo
Ennen vuotta 2013
Vuoden 2013 jälkeen
Reaktioita
PRISM · ECHELON · Carnivore · Dishfire · Stone Ghost · Tempora · Frenchelon · Fairview · MYSTIC · Xkeyscore
ASD · BND · CSIS · CSEC · DGSE · FSB · GCHQ · GCSB · MISIRI · MSS · NGA · NSA · NRO · PLA · RAW
Keith Alexander · James Bamford · James Clapper · Duncan Campbell · Edward Snowden · Russ Tice · Barack Obama · Julian Assange
The Doughnut · Fort Meade
Menwith Hill · Pine Gap
Utah Data Center
FISAAA · UKUSA-sopimus
Lustre · Direktiivi 95/46/EC
yksityisyys · joukkovalvonta · tietoturva · signaalitiedustelu · teletunnistetieto · Five Eyes
vakoilu · tiedustelupalvelu · salaus (Tor · VPN) · ihmisoikeudet (yksityisyys · vapaus) · satelliitti · kryptoanalyysi
n · k ·
Xkeyscore tai XKEYSCORE (lyh. XKS) on tietokonejärjestelmä, jonka tarkoituksena on mahdollistaa maailmanlaajuisesti kerätyn Internet-datan analysointi ja tiedonhaku. Järjestelmää käytti ensimmäisenä Yhdysvaltain kansallinen turvallisuusvirasto (NSA). Ohjelmaa käyttävät myös muiden maiden tiedusteluvirastot, mukaan lukien Australian Defence Signals Directorate, Uuden-Seelannin Government Communications Security Bureau ja Saksan Bundesnachrichtendienst.
Ohjelman käyttötarkoitus tuli julki heinäkuussa 2013, kun The Sydney Morning Herald ja O Globo -lehdet kirjoittivat siitä Edward Snowdenin vuotamien asiakirjojen perusteella. Ohjelman koodinimi oli entuudestaan tunnettu, koska se on mainittu aikaisemmissa artikkeleissa ja on monen muun koodinimen tavoin nähtävissä julkisissa työkuvauksissa ja työntekijöiden ansioluetteloissa mainittuna.
3. heinäkuuta 2014, saksalainen Norddeutscher Rundfunk -yleisradioyhtiö julkaisi otteita Xkeyscoren lähdekoodista. Asiantuntijaryhmä teki lähdekoodi analysoinnin järjestelmästä ja kirjoitti siitä raportin. Hiljattain julkaistut artikkelit ovat maininneet, että Xkeyscore käyttää rodun, sukupuolen, etnisyyden ja sijainnin kaltaisia henkilötietoja liputtamaanselvennä tietynlaisia datajoukkoja.
Galleria

NSA:n Xkeyscore -esitelmästä peräisin oleva dia, josta näkyy Xkeyscoren palvelimien sijainnit maailmankartalla (2008)
Tiedonhakujen hierarkia. (2008)
Usean NSA:n käyttämän tietokantajärjestelmän erot. (2008)
Osittain sensuroitu NSA:n Xkeyscore -esitelmä. (2008) (PDF, 27.26 MB)
C2C -merikaapelissa toiminut sähköpostiosoite. (2008)
Facebook -verkkokeskustelun V4 Appid -esimerkki. (2008)
Täysi lokitaulukko. (2008)
HTTP-toiminta asiakasohjelmasta palvelimeen.
Mahdollisia tiedonhakuja.
Sähköpostiosoitteiden tiedonhakulomake, joka sisältää "perustelu" -kentän.
HTTP-toiminnan tiedonhakulomake, joka sisältää "perustelu" -kentän.
Boundless Informant -ohjelmasta peräisin oleva kuvakaappaus, josta näkyy Xkeyscore ensimmäisellä sijalla "viidestä parhaasta teknologiasta".
Aiheesta muualla

Wikimedia Commonsissa on kuvia tai muita tiedostoja aiheesta .
Yhdysvaltain kansallinen turvallisuusvirasto: XKeyscore presentation from 2008  31.7.2013. The Guardian. Viitattu 17.9.2014. (englanniksi)
Gallagher, Sean: Building a panopticon: The evolution of the NSA’s XKeyscore  9.8.2013. Ars Technica. Viitattu 17.9.2014. (englanniksi)
Käännös suomeksi
Yamakasi

Yamakasi on parkouria, free runningia ja muunlaisia akrobaattisia harjoituksia yhdistävä ranskalainen ryhmä, jonka katsotaan kehittäneen parkourin.
Nimi yamakasi on johdettu lingalan kielestä. Ilmaisu Ya makási tarkoittaa suomeksi lähinnä  sanapareja "vahva mies, vahva henki", ja siihen sisältyy lajin alkuperäinen ja edelleen voimassa oleva keskeinen tavoite: vahva yksilö on vahva niin ruumiiltaan, hengeltään kuin arvoiltaankin. Termiä yamakasi käytetään myös yleisnimenä kuvaamaan erityistä esittämisen muotoa erotuksena edellä mainituista samantapaisista lajeista.
Yleistä

Yamakasin perustivat vuonna 1997 Pariisin lähiöistä kotoisin olevat David Belle, Sébastien Foucan, Yann Hnautra, Charles Perrière, Malik Diouf, Guylain N'Guba-Boyeke, Châu Belle Dinh, Laurent Piemontesi ja Williams Belle. Ryhmä hajosi 1998 David Bellen ja Sébastien Foucanin jätettyä sen erimielisyyksien vuoksi. Vuoden kuluttua Laurent Piemontesi, Châu, Williams ja Yann perustivat ryhmän uudelleen.
Nykyisin parkourina tunnetun "liikkumisen taiteen" (ransk. l'art du deplacement) kehittivät Ranskassa 1980-luvulla nämä yhdeksän nuorta miestä. Ajatuksena on edetä kaupunkimaisessa ympäristössä pisteestä A pisteeseen B niin nopeasti kuin mahdollista, yamakasissa kuitenkin ilman esteettistä painopistettä. Näin ollen yamakasin harjoittaja esittää voltteja ja temppuja, mutta parkouraajat eivät niitä tee. Näillä ja free runningilla on kuitenkin joitakin eroja.
Viitteitä populaarikulttuuriin

Ryhmä on näytellyt kahdessa fiktiivisessä elokuvassa, vuonna 2001 ensi-iltansa saaneessa, Luc Bessonin tuottamassa elokuvassa Yamakasi sekä sen vuonna 2004 tehdyssä jatko-osassa The Great Challenge. Vuonna 2007 ESPN, Laurent Piemontesi ja Châu Belle Dinh tekivät parkour-raportin Yamakasin jäsenistä.
Koripallomuseo

Koripallomuseo on suomalaisen koripallon historiaan keskittynyt museo. Koripallomuseo vaalii kerää aineellista koripalloperinnettä. Finnish Basketball Hall of Fame – Koripallomuseo yksiselitteisesti kerää, säilyttää ja esittelee suomalaista koripallokulttuuria. Tämän lisäksi museo vastaa mm. Hall of Fame-toiminnan kehittämisestä ja laaja-alaisemminkin ajateltuna suomalaisen moniarvoisen lajikulttuurin arvostamisesta. Koripallomuseo toimii Koripalloliiton, Suomen Urheilumuseon ja Kymenlaakson museon kanssa tiiviissä yhteistyössä.
Koripallomuseohanke alkoi vuoden 2008 alussa Kotkassa palkaten päätoimisen työntekijän. Samaan aikaan Vantaalla avattiin piennäyttely Vantaan Energia Areenalla esittelemään lajin historiaa. Kaksi eri puolilla samaan aikaan alkanutta museota yhdistettiin 2010 Suomen Koripallomuseoksi. Vuoden 2009 kesäkuussa koripallomuseoprojekti avasi Kotkan kauppakeskus Pasaatiin näyttelyn, joka esitteli suomalaisen koripalloilun historiaa sekä vaihtuvateemaisilla näyttelyillä koripalloon liittyviä ihmisiä, yhteisöjä ja ilmiöitä. Päänäyttelyn lisäksi Koripallomuseo antaa asiantuntija-apua yhteistyönäyttelyille.
Vuoden 2011 alusta Opetus- ja Kulttuuriministeriön hanketuella Koripallomuseo aloitti laajamittaisen valtakunnallisen perinnekeruun, jossa haastatteluin kerätään suomalaisen koripalloilun henkinen perinne talteen. Samalla kartoitetaan valtakunnallisesti esineistöä.
Alkuvuodesta 2015 museolle perustettiin Koripallomuseoyhdistys-taustaorganisaatio. Museo sai myös Kymenlaakson liitolta rahallisen tuen mobiilipelin kehittämiseen ja aloitti yhteistyön FIBAn kanssa. Vuonna 2016 museo avasi Kotkaan kulttuuritalo Greippiin näyttelyn, joka oli avoinna vain lyhyen aikaa. Helsingin Malmille avattiin Koripallomuseon näyttely elokuussa 2016.
Vuosina 2016-2017 Koripallomuseolla on käynnissä kaksivuotinen hanke, jossa on valtakunnallinen kiertonäyttely, älyharjoituksia ja Kohtaamisia-hanke.
Koripallomuseon tehtävät ovat tallentaa, säilyttää ja esitellä suomalaista koripallohistoriaa ja kulttuuria. Luoda elämyksiä ja tietoa koripalloilun menneestä ja suhteesta nykyisyyteen. Toimia asiantuntijatahona koripallohistoriaan ja kulttuuriin liittyen, sekä toimia läheisessä yhteistyössä niiden yhteisöjen kanssa, joista sen kokoelmat ovat peräisin.
Koripallomuseoyhdistys vastaa lisäksi suomalaisen koripalloilun kunniagalleria Hall of Famen toiminnasta ja kehittämisestä.
Aiheesta muualla

Koripallomuseo.fi
Windows Server 2003

Windows Server 2003 -käyttöjärjestelmän logo
Windows Server 2003 on Microsoftin huhtikuussa 2003 julkaistu palvelinkäyttöjärjestelmäohjelmisto. Se korvasi Windows 2000 Server -käyttöjärjestelmän.
Käyttöjärjestelmästä on useita versiota:
Small Business Server
Web Edition
Standard Edition
Enterprise Edition.
Nämä eroavat lähinnä lisensoinniltaan ja hinnaltaan. Eri versioissa on rajoituksia muistin, suorittimien ja käyttäjien määrälle.
Datacenter Edition

Datacenter on Microsoftin lippulaiva, joka tukee jopa 32 suoritinta ja 64 GB RAM-muistia, 64-bittinen versio vieläkin enemmän.
Compute Cluster Edition

Cluster Edition on tarkoitettu palvelinten ryvästykseen. Se julkaistiin vain 64-bittisenä vuoden 2005 lopulla.
Storage Server

Storage Server on tarkoitettu NAS-palvelimiin ja on saatavissa vain kolmansien osapuolten kautta.
Elinkaari

Windows-päivitykset ja tuki päättyivät vuoden 2015 heinäkuussa.
Kouri

Kouri voi tarkoittaa seuraavaa:
Suomenkielinen sukunimi:
Erkki Kouri (s. 1940), suomalainen historioitsija
Kimmo Kouri (s. 1962), suomalainen iskelmälaulaja
Pentti Kouri (1949–2009), suomalainen taloustieteilijä ja pääomasijoittaja
Kouri eli ruutana, kala
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kouri”, voi hakea sivunnimihaulla, laajalla sivunnimihaulla tai tekstihaulla.
Krešimir Ćosić

| Mitalit | Mitalit | Mitalit |  |
| --- | --- | --- | --- |
|  Krešimir Ćosić. |  Krešimir Ćosić. |  Krešimir Ćosić. |  |
Maa:   Jugoslavia
Miesten koripallo
|  Olympialaiset  |  Olympialaiset  |  Olympialaiset  |  |
|  Kultaa | Moskova 1980 |  |  |
|  Hopeaa | México 1968 |  |  |
|  Hopeaa | Montréal 1976 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Jugoslavia 1970 |  |  |
|  Kultaa | Filippiinit 1978 |  |  |
|  Hopeaa | Uruguay 1967 |  |  |
|  Hopeaa | Puerto Rico 1974 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Espanja 1973 |  |  |
|  Kultaa | Jugoslavia 1975 |  |  |
|  Kultaa | Belgia 1977 |  |  |
|  Hopeaa | Italia 1969 |  |  |
|  Hopeaa | Länsi-Saksa 1971 |  |  |
|  Hopeaa | Tšekkoslovakia 1981 |  |  |
|  Pronssia | Italia 1979 |  |  |
Krešimir Ćosić (26. marraskuuta 1948 – 25. toukokuuta 1995) oli kroatialainen koripalloilija. Hän on harvoja kansainvälisiä pelaajia Basketball Hall of Famessa.
Ćosić syntyi Zagrebissa ja kasvoi Zadarissa. Hän opiskeli Brigham Young Universityssa Yhdysvalloissa ja kääntyi siellä viettämiensä vuosien aikana mormonismiin. Palattuaan kotiseuduilleen hän aloitti menestyksekkään uran Jugoslavian maajoukkueessa.
Pelattuaan olympialaisissa jo vuosina 1968, 1972 ja 1976 Ćosić joukkueineen voitti kultaa Moskovassa 1980. Lisäksi hän voitti kaksi maailman- ja kolme euroopanmestaruutta sekä saavutti useita muita mitalisijoja. Vuonna 1982 hänen edustamansa Cibona Zagreb voitti Euroopan cup-voittajien cupin. Hän saavutti myös kuusi Jugoslavian mestaruutta ja neljä cup-mestaruutta sekä kaksi Italian mestaruutta.
Keskushyökkääjänä pelannut 211-senttinen Ćosić toimi myöhempinä vuosinaan Jugoslavian maajoukkueen valmentajana. Hän oli lisäksi tunnettu mormonilähettiläs ja kroatialainen diplomaatti suurlähetystössä Washington DC:ssä. Hän kuoli non-Hodgkin-tyypin lymfoomaan vain 46-vuotiaana. Hänet on nimetty FIBA Hall of Fameen.
X265

| x265 |
| --- | --- |
Kehittäjä:  MulticoreWare
Kehityshistoria
Ensijulkaisu:  23. heinäkuuta 2013 (11 vuotta sitten)
Vakaa versio:  3.6 (4. huhtikuuta 2024)
Kehitystilanne:  Aktiivinen
Tiedot
Ohjelmistotyyppi:  Videokoodekki
Ohjelmointikielet:  C++, Assembly
Lisenssi:  GPL 2 / kaupallinen lisenssi
Aiheesta muualla
Verkkosivusto
x265 on kirjasto High Efficiency Video Coding (HEVC/H.265) videonpakkaus formaatille, joka on kehitetty ja standardisoitu ISO/IEC MPEG ja ITU-T VCEG toimesta. x265 tarjotaan GNU General Public License (GPL) lisenssin toisella versiolla tai kaupallisella lisenssillä, samaan tapaan kuten x264 projektissa.
VQM objektiivisen laatutason arvostelun mukaan vuonna 2015, x265 tarjoaa saman laatuista videon laatua, kuten VP9 formaatissa, joka kilpailee HEVC:in kanssa. Vuonna 2015 tehtyjen videokoodekkejen vertailussa x265 oli johtavin HEVC  täytäntöönpano, jonka mittasi SSIM. Elokuussa 2016 Netflix julkaisi vertailun videokoodekkejen x264, VP9 ja x265 välillä käyttäen videoklippejä 500 eri elokuvasta ja TV-sarjasta kuudella eri videon laadulla ja löysivät, että kumpikin VP9 ja x265 tarjoavat 40–50% parempaa videon laatua 1080p resoluutiolla verrattuna x264 videokoodekkiin. Netflix totesi että VMAF (Video Multimethod Assessment Fusion) laatuvertailussa x265 pärjäsi (19% - 22%) paremmin kuin VP9. VMAF on pääasiassa Netflixin itsensä kehittämä menetelmä joka heidän mukaansa tarkasti seuraa ihmisen visuaalista kokemusta.
Historia

x265 perustuu x264 lähdekoodiin, vapaan lähteen videoenkooderi aiemmalle H.264/MPEG-4 AVC standardille.
Tekniset tiedot

x265 lähdekoodi on kirjoitettu C++ ja Assembly -ohjelmointikielillä.
Avoimen lähdekoodin käyttäjät

Avoimen lähdekoodin projektit jotka käyttävät x265 HEVC:in koodaukselle
Avidemux
FFmpeg
HandBrake
Internet Friendly Media Encoder
MeGUI
Staxrip
OpenShot
Shotcut
x265vfw
Aiheesta muualla

Viralliset sivut avoimen lähdekoodin hankkeelle
Viralliset kaupalliset sivut lisenssöintiä varten
Lähdekoodin varasto (Arkistoitu – Internet Archive)
Dokumentointi
Kiinan tasavallan ilmavoimat

| Kiinan tasavallan ilmavoimat |
| --- | --- |
  Konetunnukset 

Valtio:   Kiinan tasavalta
Rooli:  ilmavoimat
Osa joukkoa:  Kiinan tasavallan asevoimat
Kiinan tasavallan ilmavoimat (kiin.: 中華民國空軍; pinyin: Zhōnghuá Mínguó Kōngjūn) on Kiinan tasavallan asevoimien ilmapuolustuksesta vastaava puolustushaara. Ilmavoimilla on muun muassa F-16-, F-CK-1-, F-5- ja Mirage 2000 -hävittäjiä sekä C-130-kuljetuskoneita.
Aiheesta muualla

Kuvia tai muita tiedostoja aiheesta Kiinan tasavallan ilmavoimat Wikimedia Commonsissa
Virallinen sivusto (englanniksi)
Kouvolan vapaaseurakunta

| Kouvolan vapaaseurakunta |
| --- | --- |

Suuntautuminen:  vapaakirkollisuus
Kirkkokunta:  Suomen Vapaakirkko
Perustettu:  1932
Pastori:  Kim Auvinen
Pääkirkko:  Ahdinkatu 25 45100 Kouvola
Aiheesta muualla
Sivusto
Infobox OKNimi-testi OK: 
Kouvolan vapaaseurakunta on Kouvolassa toimiva vapaaseurakunta. Seurakunta on perustettu vuonna 1932. Seurakunnan johtaja on Kim Auvinen. Seurakunnan toimitilat sijaitsevat Kouvolan keskustassa Ahdinkadulla. Seurakunta kuuluu Suomen Vapaakirkko -kirkkokuntaan.
Seurakunnan toimintaan kuuluvat jumalanpalvelukset, ryhmätoiminta, ruoka-aputyö sekä lähetystyö. Vapaaseurakunta avasi vuonna 2021 päiväkodin Kouvolaan.